CELEX: 62017CN0313
Language: bg
Date: 2017-05-26 00:00:00
Title: Дело C-313/17 P: Жалба, подадена на 26 май 2017 г. от George Haswani срещу решението, постановено от Общия съд (седми състав) на 22 март 2017 г. г. по дело T-231/15, Haswani/Съвет

24.7.2017   
            
            
               BG
            
            
               Официален вестник на Европейския съюз
            
            
               C 239/41
            
         Жалба, подадена на 26 май 2017 г. от George Haswani срещу решението, постановено от Общия съд (седми състав) на 22 март 2017 г. г. по дело T-231/15, Haswani/Съвет
   (Дело C-313/17 P)
   (2017/C 239/52)
   Език на производството: френски
   
      Страни
   
   
      Жалбоподател: George Haswani (представител: G. Karouni, адвокат)
   
      Други страни в производството: Съвет на Европейския съюз, Европейска комисия
   
      Искания на жалбоподателя
   
   
               —
            
            
               Да се отменят точки 39—47 от решението на Общия съд от 22 март 2017 г. (дело T-231/15), в които се обявява за недопустима жалбата за отмяна на Решение (ОВППС) 2016/850 на Съвета от 27 май 2016 година за изменение на Решение 2013/255/ОВППС относно ограничителни мерки срещу Сирия (1) и на Регламент за изпълнение (ЕС) 2016/840 на Съвета от 27 май 2016 година за прилагане на Регламент (ЕС) № 36/2012 относно ограничителни мерки с оглед на положението в Сирия (2), както и точки 1, 3, 4 и 5 от диспозитива на посоченото решение на Общия съд,
            
         
               —
            
            
               Вследствие на това да се разпореди заличаването на името на George Haswani от приложенията към посочените актове,
            
         
               —
            
            
               Позовавайки се на посоченото дело жалбоподателят иска да се отменят Решение 2015/1836 (3) и Регламент за изпълнение 2015/1828 (4),
            
         
               —
            
            
               Позовавайки се на посоченото дело, жалбоподателят иска да се осъди Съветът да плати обезщетение от 700 000 EUR за всички претърпени вреди,
            
         
               —
            
            
               Да се отменят точки 4 и 5 от диспозитива, както и точки 91—93 от обжалваното съдебно решение, доколкото в тях George Haswani е осъден да понесе, освен свързаните с неговите искания съдебни разноски, и две трети от направените от Съвета разноски,
            
         
               —
            
            
               Да се осъди Съветът да заплати всички съдебни разноски в съответствие с член 184, алинея четвърта от Процедурния правилник на Съда.
            
         
      Основания и основни доводи
   
   Първото основание е свързано с грешка при прилагане на правото, доколкото предвид изискванията на член 86, параграф 4 от неговия процедурен правилник в точки 39—47 от своето решение Общият съд е обявил за недопустими исканията за отмяна на Решение 2016/850 и на Регламент за изпълнение 2016/840, направени от г-н Haswani във второто му изявление за изменение. Тази грешка при прилагане на правото е особено осезаема в точка 45.
   Второто основание е свързано с грешка при прилагане на правото, доколкото в точки 39—47 от неговото решение, и по-специално в точка 47, Общият съд е приел, че при неспазване на посочените в член 86, параграф 4 от неговия процедурен правилник изисквания той може да отхвърли като недопустими исканията, съдържащи се в изявлението за изменение, без дори да разгледа въпроса дали секретарят е отправил до жалбоподателя искане за отстраняване на нередовността.
   Третото основание е свързано с грешка при прилагане на правото в точки 39—47 от обжалваното съдебно решение, и в частност в точка 46 от него, доколкото Общият съд е приел, че в своето изявление за изменение г-н Haswani е трябвало да представи, освен изменените искания, и изменените основания.
   На четвърто място, в рамките на своето право да отмени решението на първоинстанционния съд и да се произнесе по същество, Съдът само ще може да установи незаконосъобразността на Решение 2015/1836 и на Регламент за изпълнение 2015/1828, според които се замразяват финансовите средства и икономическите ресурси на видни бизнесмени, извършващи дейност в Сирия.
   
      (1)  ОВ L 141, 2016 г., стр. 125.
   
      (2)  ОВ L 141, 2016 г., стр. 30.
   
      (3)  ОВ L 266, 2015 г., стр. 75.
   
      (4)  ОВ L 266, 2015 г., стр. 1.